**TEHNISKĀ SPECIFIKĀCIJA**

1. Izpildītājs nodrošina:

1.1. Iekārtu uzstādīšanu saskaņā ar Tehnisko specifikāciju un Piedāvājuma formu;

1.2.Iekārtu konfigurēšanu un pieslēgšanu esošajai Televadības informācijas sistēmai AVEVA saskaņā ar Tehnisko specifikāciju un Piedāvājuma formu;

1.3.Pasūtītāja rīcībā esošo elektrosaimniecības apakšstaciju iekārtu un to monitoringa, vadības un telemātikas sistēmas darbības modernizāciju un paplašināšanu saskaņā ar Tehniskajā specifikācijā un projektu skicēs norādīto šādā apjomā:

1.3.1. piegādā, uzstāda, pieslēdz (iekļaujot visus izrietošos instalācijas palīgmateriālus un saistītos darbus) un nodod lietošanā 8 (astoņu) mēnešu laikā no līguma noslēgšanas brīža jaunas (nav bijušas lietošanā) Tehniskās specifikācijas 2.punktā norādītās iekārtas, aprīkojumu, detaļas un materiālus, viss kopā – **Darbi;**

1.3.2. programmē, konfigurē un garantijas periodā uztur darba kārtībā signālu apstrādes un vadības sistēmu programmproduktus Wonderware InTouch HMI server saimes (AVEVA System Platform 2020, AVEVA Historian 2020, AVEVA Supervisory Client) un signālu kontrolieru Unitronics vadības programmproduktus atbilstoši Tehniskajās specifikācijās 3.punktā noteiktajam, viss kopā – **Pakalpojumi;**

1. Darbi un Pakalpojumi ir saistīti ar augstsprieguma elektroiekārtām, kas darbojas 24x7 stundu režīmā, un tie apakšstaciju objektos ir veicami nakts stundās no 00:00 līdz 04:00, iepriekš saskaņojot ar Pasūtītāja pilnvaroto pārstāvi, kurš norādīts līgumā.
2. Darbu apraksts:

3.1. Tām Tehniskās specifikācijas aprīkojuma pozīcijām, kur ir norādīts konkrēta ražotāja iekārtas vai aprīkojuma modelis un norādīta ekvivalenta iespējamības pazīme (kolonā 3), Izpildītājs ir tiesīgs piedāvāt aprīkojumu, kas ir ekvivalents. Ekvivalenta piedāvāšanas gadījumā Izpildītājam ir jāiesniedz dokumentācija, kas apliecina, ka tā piedāvātā versija ir ekvivalenta Tehniskajā specifikācijā norādītajai. Pēc Pasūtītāja pieprasījuma Izpildītājs iesniedz Pasūtītājam ekvivalentā aprīkojuma paraugu papildus pārbaudei.

3.2. Darbu rezultātam un saistīto programmproduktu funkcionalitātei Izpildītājs uztur garantiju 24 mēnešus no nodošanas un pieņemšanas akta abpusējas parakstīšanas brīža, pieteikto problēmu atrisināšanu vai bojājumu novēršanu veicot 1 (vienas) darba dienas laikā no problēmas vai darbības traucējuma pieteikuma nosūtīšanas dienas.

3.3. Darbus veic tehniskās specifikācijas pielikumā (Excell tabula “Piedavajuma forma\_Televadiba2022\_2karta”) norādītajās vilces apakšstacijās.

3.4. Uzstāda iekārtas un aprīkojumu atbilstoši tehniskās specifikācijas pielikumam (Excell tabula “Piedavajuma forma\_Televadiba2022\_2karta”).

1. Pakalpojumus sniedz saskaņā ar šādiem nosacījumiem un prasībām:
   1. Programmē un konfigurē Pasūtītāja rīcībā esošās industriālās automatizācijas iekārtas, nodrošinot to signālu apstrādi, attēlošanu un procesu vadību lokāli loģiskā kontrollera PLC Unitronic, HMI Unistream līmenī un Pasūtītāja vienotajā monitoringa un telemātikas sistēmā AVEVA saskaņā ar signālu plānu un norādījumiem, kas iekļauti tehniskajās specifikācijās pielikumā (Excell tabula “Piedavajuma forma\_Televadiba2022\_2karta”).
2. Garantijas nosacījumi:
   1. garantijas periods ir 24 mēneši no attiecīgā nodošanas un pieņemšanas akta par Darbu un/vai Pakalpojumu veikšanu abpusējas parakstīšanas brīža;
   2. garantija attiecas uz izgatavošanas defektiem un bojājumiem, kas radušies, Izpildītājam transportējot, uzstādot un konfigurējot aprīkojumu, bet neattiecas uz bojājumiem, kas radušies ekspluatācijas noteikumu neievērošanas rezultātā. Garantijas gadījumā Izpildītājs nodrošina rezerves daļu pieejamību, piegādi un nomaiņu;
   3. garantija attiecas uz programmatūras darbības un pieejamības nodrošināšanu tādā apjomā, kas ir norādīts tehniskās specifikācijas pielikumā (Excell tabula “Piedavajuma forma\_Televadiba2022\_2karta”), veiktās programmēšanas un parametru konfigurēšanu. Garantijas gadījumā Izpildītājs nodrošina speciālistu operatīvu pieejamību, kā arī programmatūras versiju atjaunošanu līdz jaunākajai pieejamajai versijai;
   4. garantijas pieteikumu apstrādei nodrošina pieteikumu reģistrācijas un risinājuma gaitas pārvaldības vides pieejamību Pasūtītājam, bez lietotāju un apjoma ierobežojuma, tajā skaitā sagatavojot regulārus garantijas uzturēšanas periodu pārskatus;
   5. garantijas uzturēšanā iekļauj visas ar problēmu vai bojājumu pieteikumu apstrādi saistītās izmaksas, darba samaksu darbaspēkam, transportēšanu, nepieciešamās atļaujas no trešajām personām, u.c.
3. Izpildītājs ievēro šādu problēmu vai bojājumu pieteikšanas un novēršanas kārtību:
   1. pieteikumu kategorijas un prioritātes:
      1. **avārija** – problēma, kas izraisa pilnīgu aprīkojuma un/vai programmatūras darbības apstāšanos un/vai funkciju nepieejamību (**1.kategorija**);
      2. **kļūda, ko nevar apiet** – problēma, ko izraisījusi aprīkojuma un/vai programmatūras darbības kļūda, vai nekorekta darbība un kas rada ievērojamus funkcionalitātes zudumus un nav zināms problēmas apiešanas risinājums, bet ir iespējams darbu turpināt ierobežotā režīmā (**2.kategorija**);
      3. **kļūda, ko var apiet** – problēma, kas izraisa minimālus iespēju un/vai funkciju zudumus, ietekme uz aprīkojuma un/vai programmatūras darbību ir mazsvarīga vai sagādā neērtības (**3.kategorija**);
      4. **neprecizitāte** – problēma, kas neizraisa iespējamus zudumus un ir uzskatāma par aprīkojuma un/vai programmatūras darbības kļūdu, neprecizitāti vai nekorektu darbību, kas rada nelielu ietekmi (**4.kategorija**).
   2. reakcijas un atrisināšanas laiks:
      1. **reakcijas laiks** ir laiks no pieteikuma saņemšanas brīža līdz pieteikuma risināšanas uzsākšanai, kad Izpildītājs sazinās ar Pasūtītāju un sniedz informāciju par veicamajiem darbiem, risināšanas uzsākšanu un atrisināšanas termiņu;
      2. **1. un 2.kategorijas** pieteikumu reakcijas laiks ir 2 (divas) stundas no pieteikuma saņemšanas brīža, kad Izpildītājs nekavējoties, pēc iespējas ātrāk, uzsāk problēmas risināšanu un to veic 24 stundas diennaktī un 7 dienas nedēļā režīmā, līdz problēma ir atrisināta, vai tās ietekme ir samazināta kopā ne ilgāk kā 24 stundu laikā;
      3. **3. un 4.kategorijas** pieteikumu reakcijas laiks ir 4 (četras) stundas Pasūtītāja darba laikā (darba dienās 7.30 – 16.30, izņemot piektdienās 7.30 – 14.00) no pieteikuma saņemšanas brīža, kad Izpildītājs uzsāk problēmas risināšanu un to veic 8 stundas dienā Pasūtītāja noteiktajā darba laikā (darba dienās 7.30 – 16.30, izņemot piektdienās 7.30 – 14.00), iekļaujot traucējumu meklēšanu un bojājumu novēršanu kopā ne ilgāk kā 72 stundu laikā.
   3. pieņem pieteikumus valsts valodā pa tālruni un/vai e-pastu pieejamības režīmā 24 stundas dienā, 7 dienas nedēļā;
   4. saņemot pieteikumu, nekavējoties to reģistrē paša uzturētajā pieteikumu sistēmā, kas kalpo par atskaites punktu reakcijas laika un bojājumu novēršanas laika novērtēšanai, un nosūta Pasūtītājam e-pastu, kurā norāda: pieteikuma reģistrācijas numuru/identifikatoru, saņemšanas datumu un laiku, kritiskuma pakāpi, pieteikuma būtību, kontaktpersonu.
4. Izpildītājs problēmu vai bojājumu pieteikšanas gadījumā ievēro sekojošu kārtību:
   1. Kāda ir bojāto rezerves daļu nomaiņas/remonta kārtība?

|  |
| --- |
| Lūdzu sniegt aprakstu:   1. ………………………. 2. ……………………… 3. ……………………… |

* 1. Cik ilgā laikā ir veic bojāto detaļu nomaiņu, kādi ir maiņas nosacījumi un kādi ārējo apstākļi to var ietekmēt?

|  |
| --- |
| Lūdzu sniegt aprakstu:   1. ……………………….; 2. ………………………; 3. ……………………… . |

1. Skaidrojums par ekvivalenta produkta piedāvāšanu.
   1. Ja tehniskajā specifikācijā, tehniskajā dokumentācijā un tā pielikumos norādīti konkrēti būvizstrādājumu, būvizstrādājumu vai informācijas tehnoloģiju ražotāju, preču (materiālu), iekārtu vai standarta nosaukumi, klases vai kāda cita norāde uz specifisku preču (materiālu) izcelsmi, īpašu procesu, zīmolu vai veidu, pretendents var piedāvāt ekvivalentas preces vai atbilstību ekvivalentiem standartiem, kas atbilst tehniskās specifikācijas, projekta dokumentācijas prasībām un parametriem;
   2. Par ekvivalentu iepirkuma ietvaros piegādājamajai precei (materiālam) vai būvizstrādājumam tiks uzskatīta prece (materiāls), kura/š ir ekvivalenta/s pieprasītajai pēc to funkcionalitātes un tehniskajām iespējām. Piedāvātajai precei (materiālam) jābūt arī ekonomiski ekvivalentai/am attiecībā uz izmaksām, kas varētu rasties preces (materiāla) ieviešanas un lietošanas laikā.
   3. Funkcionalitāte tiek uzskatīta par ekvivalentu arī tad, ja piedāvātajai precei (materiālam) tā ir plašāka, nekā pieprasītajai (tomēr ietver pieprasītās preces (materiāla) funkcionalitāti pilnā apjomā).
   4. Ja Pretendents izvēlas norādītajiem materiāliem, būvizstrādājumiem, iekārtām, aprīkojumam piedāvāt ekvivalentu produktu, tad attiecīgajā pozīcijā jānorāda piedāvātā ekvivalenta nosaukums, kā arī pie tehniskā piedāvājuma jāiesniedz papildu informācija, norādot prasāmā un piedāvātā ekvivalentā produkta tehnisko salīdzinājumu, aizpildot visas kolonnas tehniskajā – finanšu piedāvājumā formā par aprīkojumu zem nosaukuma “Informācija par piedāvāto iekārtu”.